b'\n_START_ARTICLE_\nHannu Oskala\n_START_SECTION_\nMusiikkiura\n_START_PARAGRAPH_\nOskala valmistui vuonna 2008 musiikin maisteriksi Sibelius-Akatemian kansanmusiikin laitokselta p\xc3\xa4\xc3\xa4aineenaan harmonikan soitto. H\xc3\xa4n soittaa muun muassa yhtyeiss\xc3\xa4 Korpi Ensemble ja Orkestar Bordurka, joiden musiikista h\xc3\xa4n my\xc3\xb6s s\xc3\xa4velt\xc3\xa4\xc3\xa4 osan. H\xc3\xa4n soittaa my\xc3\xb6s yhtyeiss\xc3\xa4 Johanna Juhola Trio, Pasi K. & Hurmos, Spelmanslager ja Golem._NEWLINE_Oskala on s\xc3\xa4velt\xc3\xa4nyt musiikkia muun muassa Tanssiteatteri Hurjaruuthin talvisirkuksiin ja toiminut kapellimestarina Lahden kaupunginteatterin musikaalissa Mustalaisleiri muuttaa taivaaseen. H\xc3\xa4n oli perustamassa Perinnearkku-kansanmusiikkiyhdistyst\xc3\xa4 ja toimi sen puheenjohtajana 2006\xe2\x80\x932008. Vuonna 2013 h\xc3\xa4n oli Suomalaisen barokkiorkesterin kannatusyhdistyksen puheenjohtaja._NEWLINE_H\xc3\xa4\xc3\xa4valssis\xc3\xa4vellyksell\xc3\xa4 \xe2\x80\x9dTalvih\xc3\xa4\xc3\xa4t\xe2\x80\x9d Oskala tuli toiseksi Kaustisen kansanmusiikkijuhlien h\xc3\xa4\xc3\xa4valssikilpailussa 2001.\n_START_SECTION_\nMuuta\n_START_PARAGRAPH_\nOskala oli mukana Subin tositelevisiosarjassa FC N\xc3\xb6rtit vuonna 2006.'